CELEX: 62012CA0273
Language: da
Date: 2013-07-11 00:00:00
Title: Sag C-273/12: Domstolens dom (Anden Afdeling) af 11. juli 2013 — Directeur général des douanes et droits indirects og Chef de l'agence de poursuites de la Direction nationale du renseignement et des enquêtes douanières mod Harry Winston SARL (anmodning om præjudiciel afgørelse fra Cour de cassation — Frankrig) (EF-toldkodeks — forordning (EØF) nr. 2913/92 — artikel 206 — toldskylds opståen — tyveri af varer under toldoplagsproceduren — begrebet »varen er gået uigenkaldeligt tabt som følge af force majeure« — direktiv 2006/11/EF — artikel 71 — merværdiafgift — afgiftspligtens indtræden — afgiftens forfald)

31.8.2013   
            
            
               DA
            
            
               Den Europæiske Unions Tidende
            
            
               C 252/13
            
         Domstolens dom (Anden Afdeling) af 11. juli 2013 — Directeur général des douanes et droits indirects og Chef de l'agence de poursuites de la Direction nationale du renseignement et des enquêtes douanières mod Harry Winston SARL (anmodning om præjudiciel afgørelse fra Cour de cassation — Frankrig)
   (Sag C-273/12) (1)
   
   (EF-toldkodeks - forordning (EØF) nr. 2913/92 - artikel 206 - toldskylds opståen - tyveri af varer under toldoplagsproceduren - begrebet »varen er gået uigenkaldeligt tabt som følge af force majeure« - direktiv 2006/11/EF - artikel 71 - merværdiafgift - afgiftspligtens indtræden - afgiftens forfald)
   2013/C 252/20
   Processprog: fransk
   
      Den forelæggende ret
   
   Cour de cassation
   
      Parter i hovedsagen
   
   
      Sagsøgere: Directeur général des douanes et droits indirects og Chef de l'agence de poursuites de la Direction nationale du renseignement et des enquêtes douanières
   
      Sagsøgt: Harry Winston SARL
   
      Sagens genstand
   
   Anmodning om præjudiciel afgørelse — Cour de cassation — fortolkning af artikel 206 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302, s. 1) og artikel 71 i Rådets direktiv 2006/112/EF af 28. november 2006 om det fælles merværdiafgiftssystem (EUT L 347, s. 1) — varer, der er henført under toldoplagsproceduren — tyveri af varer — begrebet »varen er gået uigenkaldeligt tabt« — force majeure — opståen af toldskyld ved indførsel — afgiftpligtens indtræden og afgiftens forfald
   
      Konklusion
   
   
               1)
            
            
               Artikel 203, stk. 1, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks, som ændret ved Rådets forordning (EF) nr. 1791/2006 af 20. november 2006, skal fortolkes således, at et tyveri af varer henført under toldoplagsproceduren udgør en unddragelse af disse varer i denne bestemmelses forstand, som medfører, at der opstår en toldskyld ved indførsel. Samme forordnings artikel 206 kan alene finde anvendelse i tilfælde, hvor en toldskyld kan opstå i henhold til forordningens artikel 202 og artikel 204, stk. 1, litra a).
            
         
               2)
            
            
               Artikel 71, stk. 1, andet afsnit, i Rådets direktiv 2006/112/EF af 28. november 2006 om det fælles merværdiafgiftssystem skal fortolkes således, at tyveri af varer, der er henført under toldoplagsproceduren, indebærer, at merværdiafgiftspligten indtræder, og merværdiafgiften forfalder.
            
         
      (1)  EUT C 235 af 4.8.2012.